62022CJ0679_INF
Presuda Suda (deveto vijeće) od 29. veljače 2024. – Komisija/Irska (Audiovizualne medijske usluge)
(predmet C-679/22) (
1
)
„Povreda obveze države članice – Članak 258. UFEU-a – Direktiva (EU) 2018/1808 – Pružanje audiovizualnih medijskih usluga – Neprenošenje i nepriopćavanje mjera za prenošenje – Članak 260. stavak 3. UFEU-a – Zahtjev za nalaganje plaćanja paušalnog iznosa i novčane kazne”
1.
Akti institucija – Direktive – Izvršenje od strane država članica – Direktiva koja za svoju provedbu predviđa upućivanje na nju u nacionalnim odredbama za prenošenje – Utjecaj – Obveza država članica da donesu pozitivni akt prenošenja direktive
(Direktiva 2018/1808 Europskog parlamenta i Vijeća, čl. 2.)
(t. 31.)
2.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Diskrecijska ovlast Suda – Kriteriji
(čl. 260. st. 3. UFEU-a)
(t. 68.)
3.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Paušalni iznos – Određivanje iznosa – Kriteriji
(čl. 260. st. 3. UFEU-a; Direktiva 2018/1808 Europskog parlamenta i Vijeća)
(t. 70., 72.-75., 79. 81., 84., 86.)
4.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Novčana kazna – Povreda obveze koja traje sve do ispitivanja činjenica od strane Suda – Nalaganje plaćanja – Uvjet – Postojanje povrede obveze do donošenja presude
(čl. 260. st. 3. UFEU-a)
(t. 89.)
5.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Novčana kazna – Određivanje oblika i iznosa – Diskrecijska ovlast Suda – Kriteriji
(čl. 260. st. 3. UFEU-a)
(t. 92., 93., 98.)
Izreka
1.
Time što do isteka roka utvrđenog u obrazloženom mišljenju nije donijela zakonske i podzakonske odredbe nužne radi usklađivanja s Direktivom (EU) 2018/1808 Europskog parlamenta i Vijeća od 14. studenoga 2018. o izmjeni Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama) u pogledu promjenjivog stanja na tržištu, a samim time ni priopćila Europskoj komisiji navedene odredbe, Irska nije ispunila obveze koje ima na temelju članka 2. Direktive 2018/1808.
2.
Time što na dan kad je Sud ispitao činjenice nije donijela mjere nužne za prenošenje odredbi Direktive 2018/1808 u svoje nacionalno pravo niti je stoga priopćila Europskoj komisiji te mjere, Irska je nastavila povređivati svoju obvezu.
3.
Irskoj se nalaže da Europskoj komisiji plati:
–
paušalni iznos u visini od 2500000 eura;
–
u slučaju da povreda utvrđena u točki 1. na dan objave ove presude bude i dalje trajala, od tog dana do dana kad ta država članica prestane s tom povredom plaća dnevnu novčanu kaznu od 10000 eura.
4.
Irskoj se nalaže da uz vlastite troškove snosi i troškove Europske komisije.
(
1
)	SL C 45, 6. 2. 2023.